Ooggetuies gesoek na bakkie juffrou sleepSuzanne Leyden Foto: Facebook Maroela Media het vroeër berig Leyden, ŉ Afrikaans-onderwyseres by Hoërskool Sandown in Sandton, was op 20 November op pad skool toe, toe sy omstreeks 07:00 in ŉ geringe botsing by die William Nicol-rylaan en Sandtonweg-kruising betrokke was. ŉ Ooggetuie wat langs die pad gestaan het, het gesien hoe ŉ man in ŉ wit bakkie glo Leyden se wit Audi A4 van agter tref. Toe sy hom nader om kontakbesonderhede uit te ruil, het die twee glo begin stry en sy het haar arm in die voertuig gesteek om moontlik sy sleutels af te neem. Die man het na bewering begin wegry en Leyden saamgesleep. Leyden was lank in ŉ koma ná die voorval en sukkel maande later steeds met haar gesondheid. Deon Schoeman (48), die bestuurder van die bakkie, staan nou tereg op ŉ aanklag van poging tot moord. Die Hillbrow-landdroshof het intussen gevra dat enigiemand wat die voorval op 20 November sien gebeur het, konst. Peliswa Felez by 083 520 1239 bel. Lees alle vorige berigte oor die saak op Maroela Media.